Campionat del món d'escacs de 1921
El Campionat del món d'escacs de 1921 es va disputar mitjançant un matx entre l'aspirant José Raúl Capablanca de Cuba, i el campió regnant Emanuel Lasker de l'Imperi alemany. El matx es va jugar a l'Havana, Cuba. La primera partida va començar el 18 de març de 1921, i la darrera va començar el 28 d'abril de 1921. Després de la catorzena partida (amb el marcador 9-5 a favor de Capablanca), Lasker va abandonar el matx, essent Capablanca coronat nou campió del món.